Kap Artemision
Kap Artemision, Artemision, den nordligste spids af den græske ø Evia, antikkens Euboia. Her udkæmpedes i 480 f.Kr. under Perserkrigene et søslag mellem grækerne og perserne, der endte uafgjort.
Ved Kap Artemision fandt man i 1926, 1928 og 1937 i et skibsvrag to antikke græske bronzestatuer, Poseidon (eller Zeus) fra Kap Artemision (ca. 460 f.Kr.) og Rytteren fra Kap Artemision (anden halvdel af 100-t. f.Kr.); begge hører i dag til hovedattraktionerne i Nationalmuseet i Athen.